
POROČILO O ZUNANJI EVALVACIJI VIŠJE STROKOVNE ŠOLE

Šola: ERUDIO izobraževalni center, OE ERUDIO višja strokovna šola
Direktor: Dimitrij Miklič
Ravnatelj: v. d.  mag. Ana Starc Žagar
Datum obiska: 13. in 14. 6. 2019


Skupina strokovnjakov:
	predsednik/ca
	Mag. Gabrijela Kotnik, Šolski center Slovenj Gradec

	član/ica
	Dr. Tadej Tuma 

	član/ica
	Dr. Janez Mekinc 

	član/ica
	David Bohar, študent






Datum oddaje poročila agenciji: 16. 7. 2019
Podpis predsednika/ce skupine strokovnjakov: ___________________________



UVOD
Skupina strokovnjakov je sklep o imenovanju in gradivo za presojo prejela 9. 5. 2019. Obisk šole ERUDIO izobraževalni center, OE ERUDIO višja strokovna šola (v nadaljevanju ERUDIO višja strokovna šola ali VSŠ ali višja šola ali šola) je bil opravljen 13. in 14. 6. 2019 in je potekal po urniku, ki je bil usklajen z vodstvom šole. Skupina strokovnjakov je na pripravljalnem sestanku, ki je potekal 13. 6. 2019, uskladila priprave na obisk in kasneje pripravila skupno poročilo o zunanji evalvaciji.

Predstavitev poteka presoje in deležnikov, ki so sodelovali pri razgovorih: 
Pregledano gradivo je vsebovalo dokumente, ki so predvideni v 15. členu Meril za zunanjo evalvacijo višjih strokovnih šol, razen Letnega delovnega načrta, ki je bilo predloženo na dan obiska. Skupina strokovnjakov je z elektronsko komunikacijo in pripravljalnim sestankom, ki je potekal zjutraj na dan obiska, vsebinsko uskladila priprave na obisk in kasneje pripravila skupno poročilo o zunanji evalvaciji. 

V intervjujih so sodelovali:
· direktor zavoda, ki je tudi predsednik Sveta zavoda,
· v. d. ravnateljica VSŠ, 
· predstavniki Sveta zavoda (5)
· predsednica in člani Strateškega sveta (5),
· predsednik in člani Komisije za spremljanje in zagotavljanje kakovost (7),
· člani Študijske komisije (3),
· predavatelji (11),
· diplomanti (10)
· izredni študenti nefunkcionarji (10),
· upravno administrativni sodelavci – referentki za študijske zadeve, bibliotekarka, tajnica zavoda, računovodkinji, ikt podpora,
· organizatorji praktičnega izobraževanja (8),
· predstavniki delodajalcev, mentorji praktičnega izobraževanja pri delodajalcih (9).

Nekaj sogovornikov je nastopilo v več vlogah.

Skupini strokovnjakov so bili zagotovljeni dobri pogoji za delo. Omogočen ji je bil vpogled v ključne dejavnosti šole. Organiziran je bil ogled šole in prostorov, kjer se odvijajo vaje za program kozmetiko in velnes. Ogledali smo si tudi knjižnico in opravili razgovor s knjižničarko.

Z mentorjema praktičnega izobraževanja smo se sestali na sedežu podjetij, kjer opravljajo in so opravljali študenti praktično izobraževanje, in sicer Adria Airways, d. o. o. in Računovodska hiša Jereb, d. o. o.. 

Na dan zunanje evalvacije je komisija zaprosila za dodatno dokumentacijo, in sicer: 
· zapisnike vseh organov VSŠ za študijsko leto 2017/2018, 
· sklepe o imenovanju za predavatelje Majo Povše, Lilijano Jazbec, Aleša Merčun, Boženo Veber Rasiewicz, Nikolo Bistrovič,
· primere tripartitnih pogodb za praktično izobraževanje,
· najemne pogodbe za prostore, kjer se še izvaja študijski proces,
· sklepi o imenovanju članov organov šole,
· primer zapisnika o opravljenem izpitu,
· analize anketnih vprašalnikov,
· primer sklepa o priznavanju izpitov in priznavanju praktičnega izobraževanja,
· LDN  in poročilo o uresničevanju LDN.

Zaprosili smo tudi za geslo za dostop do internega portala VSŠ. 

Obisk je bil dobro organiziran, višja šola je zagotovila ustrezne prostorske pogoje za delo in razgovori so potekali po predvidenem urniku. 

Na podlagi vseh predloženih dokumentov in informacij, pridobljenih v razgovorih z izbranimi skupinami izpraševancev, je skupina strokovnjakov oblikovala sklepne ugotovitve, ki jih je predsednica ob koncu obiska predstavila: direktorju, v. d. ravnateljici VSŠ in referentkama.

	Zunanja evalvacija višje strokovne šole (številska tabela)

	Področja presoje
	Prednost
	Priložnosti za izboljšanje
	Večje pomanjkljivosti oz. neskladnosti

	Delovanje šole
	
	
	

	Standard 1
	2
	1
	-

	Standard 2
	-
	2
	-

	Standard 3
	2
	-
	-

	Standard 4
	1
	1
	-

	Standard 5
	1
	1
	-

	Standard 6
	-
	6
	-

	Standard 7
	1
	-
	-

	

	Kadri
	
	
	

	Standard 8
	2
	2
	-

	Standard 9
	2
	1
	-

	

	Študenti
	
	
	

	Standard 10
	1
	2
	-

	Standard 11
	1
	-
	-

	Standard 12
	-
	2
	-

	Standard 13
	1
	1
	-

	

	Materialne razmere
	
	
	

	Standard 14
	2
	-
	-

	Standard 15
	-
	1
	-

	Standard 16
	-
	-
	-

	Standard 17
	2
	-
	-

	

	Notranje zagotavljanje in izboljševanje kakovosti ter izvajanje študijskih programov
	
	
	

	Standard 18
	1
	3
	-

	Standard 19
	-
	5
	-

	Standard 20
	-
	1
	-

	Standard 21
	-
	1
	-

	Standard 22
	-
	-
	-

	

	Odličnost
	




Na Poročilo o zunanji evalvaciji je NAKVIS, Nacionalna agencija za kakovost v visokem šolstvu dne 5. 9. 2019 prejela dopis »Odgovor na poročilo strokovnjakov o zunanji evalvaciji ERUDIO VSŠ«, v katerem je pripomba, ki se nanaša na standard 21, točka b) in na pri isti točki na Priložnosti za izboljšave.
[bookmark: _GoBack]Odgovor na pripombe podaja komisija na 23. in 24. strani tega poročila.

UGOTOVLJENO DEJANSKO STANJE IN NJEGOVA PRESOJA

Vsak predpisani standard kakovosti smo presojali na dveh ravneh v skladu z določbami o presoji, ki so podrobneje opredeljene v 23. členu Meril za zunanjo evalvacijo višjih strokovnih šol (obrazec za zunanjo evalvacijo šole). Na prvi smo objektivno presodili in z argumenti podprli izpolnjevanje standarda ter s tem ocenjevali skladnost in obstoj (izvajanje) predpisanega. Na drugi ravni pa smo ugotovljeno še kvalitativno ovrednotili in sicer v obsegu nad (ali pod) sprejemljivim in s tem presodili tudi kakovost. Na teh dveh temeljih smo strokovno ocenili, kaj je pohvalno, oziroma kje so priložnosti za izboljšave.

	1. DELOVANJE ŠOLE (6. člen meril)



	1. standard: Šola uspešno uresničuje poslanstvo v lokalnem, nacionalnem in mednarodnem prostoru. Z doseganjem strateških ciljev zagotavlja kakovostno višješolsko dejavnost in razvoj.



a) usklajenost strategije s poslanstvom, lokalnimi, nacionalnimi in evropskimi usmeritvami: 
Strateške usmeritve ERUDIO višja strokovna šola oblikuje skladno z veljavno zakonodajo na področju višjega šolstva, mednarodnimi merili in gospodarsko situacijo in napovedmi gospodarskega razvoja. Strateški razvoj je usmerjeni predvsem v krepitev in kakovost izvedbe obstoječih višješolskih programov (s poudarkom na e-študiju) in ne na širitvi ponudbe. Svoje aktivnosti želijo vpeti v mednarodno okolje in se še tesneje povezati z gospodarstvom. Ker se makroekonomski dejavniki hitro spreminjajo, je računati tudi, na to, da se bo Strategija šole spreminjala in prilagajala spremembam v poslovnem okolju.

b) izvedljivost in celovitost strategije: 
V skladu z ugotovitvami o razvoju ERUDIO od njene ustanovitve 2012 lahko pričakujemo, da bo tudi v prihodnje uspešno izvajala strateški načrt razvoja, ki sledi viziji šole. Strategija razvoja je usmerjena v vsa področja delovanja inštitucije.

S sodelovanjem in z organizacijo gostujočih predavanj strokovnjakov iz gospodarstva, s tečaji in praktičnimi delavnicami skrbijo za prenos znanja iz gospodarstva v šolo in obratno, skrbijo za strokovni in osebnostni razvoj študentov ter spodbujajo podjetniško inovativnost.

c) ustreznost načina preverjanja uresničevanja strategije:
Skladno s Poslovnikom kakovosti ERUDIO VSŠ se strateške usmeritve implementirajo skozi letni delovni načrt ERUDIO VSŠ in plan dela. Evalvacija uspešnosti doseganja strateških ciljev se izvaja skladno s Poslovnikom kakovosti, ki predvideva merjenje kvalitativnih in kvantitativnih kazalnikov uspešnosti delovanja.

Šola nadzoruje svoje finančno poslovanje. Svoje potrebe uspešno usklajuje z razpoložljivimi viri. V tem oziru se zaveda tako priložnosti kot potencialnih nevarnosti.

d) redno strokovno in razvojno sodelovanje z drugimi šolami oziroma drugimi strokovnimi organizacijami:
Sodelovanje z drugimi deležniki izvaja ERUDIO z obiski organizatorja praktičnega izobraževanja pri študentih na praksi (lahko tudi ravnateljice), z zbiranjem predlogov iz podjetij za izboljšave praktičnega izobraževanja, z obveščanjem o izvajanju študijskih programov - predvsem na spletu,  s  povečanim sodelovanja med mentorji PRI v podjetji in mentorji v šol ter z usmerjenostjo k sodelovanju med mentorji diplomantov in podjetji pri izvedbi praktičnih projektov delodajalcev, ki jih kandidati uporabijo za svoja diplomska dela. Pomemben subjekt sodelovanja sta Ministrstvo za izobraževanje, znanost in šport in Center za poklicno izobraževanje. ERUDIO je članica Skupnosti višjih šol, ki je temelj sodelovanja z drugimi višjimi šolami v Sloveniji.

Prednosti
· Jasna vizija, ki se odraža v konkretni strategiji zavoda in razvidna enotnost vodstva pri sledenju te vizije in strategije.
· Ustanovitev Linkedin University Page.

Priložnosti za izboljšanje
· Spodbujanje povezovanja študentov skozi projektno delo.
Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij


	2. standard: Notranja organiziranost šole zagotavlja sodelovanje predavateljev in drugih strokovnih delavcev, nepedagoških delavcev, študentov, diplomantov, delodajalcev in drugih deležnikov pri upravljanju in razvijanju višješolske dejavnosti.



Predstavništvo deležnikov v organih šole ter uresničevanje njihovih pravic in obveznosti:
Organe višje strokovne šole predstavljajo: strateški svet, ravnatelj, predavateljski zbor, strokovni aktivi, študijska komisija in komisija za spremljanje in zagotavljanje kakovosti. V strateškem svetu in komisiji za spremljanje in zagotavljanje kakovosti sodelujejo kot člani tudi študentje in diplomanti. Organ, ki ga akt o ustanovitvi ne predvideva in bi bil po oceni strokovnjakov potreben in ustrezen je Študentski svet.

Prednosti

Priložnosti za izboljšanje
· Sprememba akta o ustanovitvi z opredelitvijo Študentskega sveta kot organa višje strokovne šole.
· Spodbujanje aktivnejšega sodelovanja predstavnikov študentov v organih.

Večje pomanjkljivosti oziroma neskladnosti:
Ni ugotovljenih večjih pomanjkljivosti oziroma neskladij


	3. standard: Šola izkazuje kakovostno izobraževalno, strokovno in razvojno oziroma umetniško dejavnost in z njo povezane pomembne dosežke na področjih, na katerih jo izvaja.



Kakovost, razvoj in napredek izobraževalne, strokovne, razvojne oziroma umetniške dejavnosti ob upoštevanju sodelovanja pri razvojnih projektih oziroma dosežkov študentov in diplomantov: 
Za razvoj in napredek izobraževalne dejavnosti skrbijo skozi spodbujanje tako študentov kot tudi predavateljev k pripravi tem za seminarske in diplomske naloge, ki so čim bolj vezane na študentovo delovno okolje ali so odziv na konkretne težave v stroki. Vsaka diplomska naloga mora biti usmerjena v prakso in imeti uporabno vrednost - biti mora aplikativna in jo dopolnjujejo s sodelovanjem mentorja v podjetju, ki poleg mentorja na šoli usmerja študenta. Višja strokovna šola omogoča študentom uporabo Erudio HUB, kjer lahko brez visokih stroškov za najem poslovnih prostorov in v sodelovanju z drugimi uporabniki HUB-a preizkusijo svojo poslovno idejo. Pri tem se lahko učijo od drugih uporabnikov, se mrežijo in menjajo izkušnje.

Prednosti
· Dobro sodelovanje med deležniki izobraževalnega procesa.
· Sestanki strokovnih kolektivov v posameznih študijskih programih, ki jih izvedejo 2-3 letno. Na sestankih je prisotna ravnateljica in namen sestankov je ugotoviti katere novosti tehnične in vsebinske se pojavljajo v stroki in jih je potrebno vključiti v študijski proces. Na sestanku se napiše zapisnik, kjer so opredeljeni predlogi za izboljšanje.
Priložnosti za izboljšanje

Večje pomanjkljivosti oziroma neskladnosti:
Ni ugotovljenih večjih pomanjkljivosti oziroma neskladij


	4. standard: Praktično izobraževanje študentov v delovnem okolju je dobro organizirano in se tako tudi izvaja. Zagotovljeni so viri za njegovo izvedbo.



a) izvajanje praktičnega izobraževanja:
Ugotavljamo, da je praktično izobraževanje organizirano ustrezno in da so študentje s tem dobro seznanjeni. Študentje praviloma sami poiščejo delodajalca, pri katerem bodo opravili praktični del študija, šola pa poskrbi za pripravo potrebnih pogodb za izvedbo praktičnega izobraževanja. Praktično izobraževanje koordinira zaposlena organizatorko praktičnega izobraževanja, ki uskljajuje delo vodij za praktično izobraževanje. To omogoča ustrezno izvedbo praktičnega izobraževanja, kljub raznolikosti programov.  Za vodje praktičnega izobraževanja so imenovani višješolski predavatelji, ki skrbijo za ustrezno, strokovno praktično izobraževanje na posameznem programu. Praktično izobraževanje na šoli urejajo Navodila za študente in vodje PI, ki so objavljena v ERUDIO ONLINE spletni učilnici pod nazivom praktično izobraževanje za posamezni program.

b) sklenjene pogodbe z različnimi partnerji (podjetji, inštituti, zavodi in drugimi organizacijami (v nadaljevanju: podjetja)) o praktičnem izobraževanju študentov: 
Zavod ima sklenjeno ustrezno število pogodb s partnerji za izvedbo praktičnega izobraževanja.

c) stalno preverjanje usposobljenosti in kompetenc mentorjev prakse:
Na zavodu nimajo vzpostavljenega sistema preverjanja usposobljenosti in kompetenc mentorjev prakse. To preverjajo skozi osebne, individualne stike s telefonskim klicem ali obiskom v podjetju. Zavod načrtuje organizicijo okrogle mize, kjer si bodo mentorji lahko izmenjali izkušnje in izpostavili dileme.

d) zadovoljstvo udeležencev praktičnega izobraževanja:
Zadovoljstvo študentov s posameznimi nosilci praktičnega izobraževanja spremlja zavod preko analize anonimnih anket o zadovoljstvu s predavateljem-organizatorjem.  Težava anket je v neustreznem odzivu študentov/respondentov, saj je izjemno malo izpolnjenih anket in je statistično ustrezen vzorec zelo vprašljiv, če ne že neustrezen. Če zaznajo težave se preko referata prične z iskanji rešitve, sicer pa se z vsemi predavatelji-organizatorji praktičnega izobraževanja organizirano srečajo 2x letno. Prvo srečanje je pred pričetkom študijskega leta (september), kjer se dogovorijo o pomembnih datumih za tekoče študijsko leto in se dogovorijo o aktualnih težavah. Ob zaključku študijskega leta (junij/julij) se dobijo še enkrat in takrat naredijo pregled dela v tekočem letu in se pogovorijo o težavah, dilemah, morebitnih predlogih za izboljšave, tako, da je dovolj časa za aplikacijo v prihajajočem študijskem letu.     

Prednosti
· Dobro organizirano praktično izobraževanje, ki v veliki meri vodi k diplomi.

Priložnosti za izboljšanje
· Vzpostavitev sistema preverjanja usposobljenosti in kompetenc mentorjev prakse.

Večje pomanjkljivosti oziroma neskladnosti

	5. standard: Šola spremlja potrebe po znanju in zaposlitvene potrebe v okolju. Zagotavlja informacije o zaposlitvenih možnostih na področjih, ki so primerna kompetencam oziroma učnim izidom diplomantov.



a) sodelovanje šole z okoljem in delodajalci ter s svojimi diplomanti:
Zavod diplomante tudi po zaključku študija obvešča o dogodkih, ki jih organizirajo v okviru ERUDIO izobraževalnega centra, preko mesečnih ERUDIO novičk. O pomembnejših dogodkih, jih obveščajo tudi preko e-sporočil. Šola redno sodeluje s podjetji, ki se  nahajajo  v bližini industrijskega območja Litostroj in Stegen, predvsem na področju strojništva in mehatronike. Sodelovanje temelji na izmenjavi informacij in stikov med študenti in delodajalci. Vsako leto študenti vseh programov opravijo vsaj eno strokovno ekskurzijo v podjetja, kraje, povezane s študijskim programom.

Kljub temu, da na šoli klub diplomantov ne deluje tako kot bi si želeli, pa vseeno s svojimi diplomanti poskušajo ohranjati določene stike. Nekateri od njih se na šolo vračajo tudi kot vabljeni predavatelji iz stroke ali kot delovni mentor pri praktičnem izobraževanju.

b) spremljanje zaposlenosti, zaposljivosti in konkurenčnosti diplomantov:
V letu 2019 so izvedli kratko in preprosto anketo med diplomanti o  njihovih izkušnjah in zaposlitvi. Kljub kratki anketi je bil odziv slab (10 %). Skupina strokovnjakov ocenjuje, da bi bilo potrebno uvesti ustrezen način spremljanja zaposljivosti in zaposlenosti diplomantov VSP, še posebej če bo ustrezno deloval ALUMNI klub. 

c) razvitost kariernih centrov, klubov diplomantov ali drugih organiziranih oblik:
Zavod ima organiziran Karierni center, ki izvaja splošno predstavitveno predavanje ter module z vsebinami na temo trga dela, samoocene lastnih kompetenc, veščinami iskanja zaposlitve in seznanjanja študentov z možnostjo samozaposlitve. Za individualne primere imajo študnetje na razpolago dve zaposleni psihologinji, ki v primeru želje študentov po pomoči na področju poklicne usmeritve, ustrezno dodatno svetujeta.

Prednosti
· Možnost pomoči psihologa pri karierni poti.

Priložnosti za izboljšanje
· Pripraviti in uvesti anketiranje o zaposljivosti in zaposlenosti  diplomantov, ki bi vsebovala analizo kompetenc po posameznih študijskih programih. 
Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij


	6. standard: Notranji sistem kakovosti omogoča sklenitev kroga kakovosti na vseh področjih delovanja šole.



a) poznavanje pomena in vloge notranjega sistema kakovosti:
Notranji sistem kakovosti ureja Poslovnik kakovosti ERUDIO VSA. Na podlagi postopkov in procesov predvidenih v Poslovniku, zavod zagotavlja zanko kakovosti skozi anketiranje, evalvacijo rezultatov in načrta izboljšav.

b) samoevalvacijsko poročilo za zadnje zaključeno samoevalvacijsko obdobje, ukrepi na podlagi samoevalvacije v obdobju od zadnje zunanje evalvacije (oz. od ustanovitve) ter načrt izboljšav za prihodnje samoevalvacijsko obdobje: 
Na podlagi ugotovitev samoevalvacijskega poročila za zadnje samoevalvacijsko obdobje so v zavodu pripravili »Načrt izboljšav VSŠ za prihodnje samoevalvacijsko obdobje (2018-2020)« v katere so opredelili 15 ciljev, za katere so opredeljene strategije za dosego cilja, nosilci, stroški in načrtovana realizacija.

c) kako notranji sistem kakovosti omogoča in spodbuja razvijanje, povezovanje in posodabljanje izobraževalne, strokovne, razvojne oziroma umetniške dejavnosti ter vpliv te dejavnosti na okolje:
Zavod na letni ravni izvaja 3 ankete in sicer ob vpisu študentov, zadovoljstvo študentov s predavatelji in zadovoljstvo diplomantov. Glede na potrebe izvaja zavod še druge analize, kot so zadovoljstvu študentov z delom referata, IKT podpore in vodstvom.  Na podlagi analiz se na skupnih sestankih dogovorijo, kje in kako bi delo lahko izboljšali. Izvajajo tedenske sestanke celotne enote, kjer se pogovarjajo o delu in rešujejo ugotovljene probleme.

Prednosti

Priložnosti za izboljšanje
· Formalizirati trenutno neformalne oblike in metode zbiranja predlogov, pripomb, mnenj ter odzivov študentov (razgovori s predstavniki razredov, razgovori v času kontaktnih ur, razgovori v času družabnih dogodkov).
· Uvesti sistem zbiranja povratnih informacij, odzivov in mnenj na samoevalvacijska poročila s strani delodajalcev. 
· V LDN opredeliti izvedbeni načrt, vključno s predvidenim  številom ur po predmetih, z izvajalci in z vsem ostalimi oblikami izvedbe izobraževalnega procesa (strokovne ekskurzije, gostujoče predavatelje…). 
· Vzpostaviti sistem v katerem bi pobude, predloge, pripombe in izboljšave, ki ga pripravijo na pedagoških sestankih in so razvidni iz zapisnikov, vključili v strateški način izboljšav in v samoevalvacijsko poročilo.
· Sistem pomoči študentom zavod izvaja skozi funkcije predstavnikov razredov. Predlagamo zavodu, da sistem preoblikuje v tutorski sistem.
· Ponovna uvedba ankete o zadovoljstvu zaposlenih (tako pedagoških kot nepedagoških delavcev).
Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	7. standard: Šola deležnike in javnost sproti obvešča o študijskih programih in svoji dejavnosti.



Šola obvešča deležnike in javnost o študijskih programih in dejavnostih preko svoje spletne strani. Vodstvo zavoda določi urnik splošnih objav (kot so npr. informativni dnevi, uvodni dan ipd.), ostale informacije, vezane na ciljno skupino študentov VSŠ, se dodajajo sproti.   Informacije na spletni strani osvežujejo po potrebi - pred informativnimi dnevi, ob morebitnih spremembah programov oz. posameznih sestavin znotraj le teh.

Ob vpisu vsak študent dobi podatke za dostop do šolskega e-naslova, spletnega portala in e-indeksa. Šolski e-naslov je mogoče povezati z googlovim sistemom e-mailov in tako lahko študentje praktično 24 ur na dan spremljajo obvestila. Vse novosti in obvestila pošiljajo na šolske e-naslove. Prav tako v primeru izrednih situacij uporabljajo obveščanje preko SMS sporočil.  Vsi študenti imajo na voljo spletno učilnico REFERAT VSŠ, kjer imajo zbrane podatke.

Prednosti
· Sodoben sistem obveščanja.
Priložnosti za izboljšanje

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij



	2. KADRI (7. člen meril)



	8. standard: Zagotovljeni so predavatelji in drugi strokovni delavci za kakovostno opravljanje pedagoškega, strokovnega, razvojnega oz. umetniškega dela.



Šola ima vzpostavljeno ustrezno kadrovsko strukturo, po številu in kakovosti primerno za izvajanje vseh svojih študijskih programov in strokovne dejavnosti, kar je razvidno iz priložene dokumentacije, in sicer iz: sklepov o imenovanju predavateljev in tudi iz opravljenih razgovorov s fokusnimi skupinami.

Postopki izbire in imenovanja predavateljev za delo na šoli so skladni z zakonom in drugimi predpisi. 

Razvidno je, da na šoli načrtujejo kadre (LDN za študijsko leto 2018/2019). Iz razgovora je bilo razbrati, da se odločajo za tiste predavatelje, ki jih študenti dobro ocenijo. V letošnjem letu so uvedli tudi e-hospitacije, s katerimi ravnateljica pri predavateljih, ki imajo slabše ocene ali študenti izrazijo nezadovoljstvo preveri posnetke predavanj. E-hospitacijo napove in se o ugotovitvah pogovori s predavateljem. VSŠ izvaja postopke imenovanja predavateljev skladno s predpisi in je transparentno (Sklepi o imenovanju in soglasja Komisije za akreditacijo).

a) zagotavljanje pedagoškega in strokovnega razvoja predavateljev in drugih strokovnih delavcev od zadnje zunanje evalvacije:
Zaposleni lahko uporabljajo spletni portal ERUDIO ONLINE, kot podporo izvedbi predmetov. Za vsak predmet predavatelj pripravi spletno učilnico, za urejanje katere prejme navodila o strukturi, vsebinah. Predavatelji sodelujejo med sabo in tudi v okviru strokovnih aktivov, predvsem na nivoju uvajanja novosti stroke v izobraževalni proces.

Šola jim mesečno organizira interno izpopolnjevanje za uporabo IT tehnologije pri učenju in poučevanju in za uspešno uporabo Erudio ONLINE spletnega portala ter za ureditev spletne učilnice. Navajajo, da strokovni razvoj spodbujajo s ciljem aktualizacije študijskega gradiva in vključevanja praktičnih vsebi, ki omogočajo večjo aplikativnost študentovega pridobljenega znanja. Predavatelje spodbujajo za vključevanje v Erasmus+ projekt za usposabljanje v tujini.

b) dosežki predavateljev iz stroke:
Šola sodeluje s predavatelji, ki so redno zaposleni izven šole na določenih strokovnih področjih. Zato le-ti skrbijo za svoj strokovni razvoj sami in šola pridobiva od predavateljev informacije o njihovi strokovni aktivnosti, kar zbere v Poročilu šole o strokovnem, razvojnem oziroma umetniškem delu izvajalcev študijskih programov. Iz poročila je razvidno, da so izvajalci predavatelji aktivni tako na področju strokovnih izobraževanj, objavah člankov oziroma strokovnih prispevkov, v sodelovanju v pomembnih strokovnih projektih, da imajo vidne dosežke na področju stroke in so aktivni člani v različnih organizacijah, društvih, ki se tematsko povezujejo s področjem predmeta/ov, ki ga/jih poučujejo.

c) vrsta zaposlitve predavateljev in drugih strokovnih delavcev:
Iz Samoevalvacijskega poročila za leto 2017/2018 (str. 44) je razvidno, da so na šoli 4 redno zaposleni, in sicer v. d. ravnateljica, organizatorica praktičnega izobraževanja in dve referentki za študijske zadeve. Na šoli sodelujejo s 86 pogodbenimi sodelavci, predavatelji in z 11 pogodbenimi sodelavci inštruktorji.
Šola načrtuje število in strukturo kadrov v okviru Letnega delovnega načrta in jo prilagaja številu izvajanih programov in številu vpisanih študentov. Cilj šole je, da bi za vsak predmet v vseh programih imeli dva imenovana predavatelja. Pri izvedbi določenih programov sodelujejo tudi laboranti in inštruktorji. Šola zagotavlja kadre, ki so potrebni za opravljanje dejavnosti in imajo izobrazbo, delovne izkušnje in nazive, kot jih opredeljuje zakonodaja (Priloga sklepi o imenovanju v naziv predavatelj in soglasja Komisije za akreditacijo). 

Prednosti
· Šola sodeluje s številnimi strokovnjaki iz prakse, ki so visoko motivirani za prenos znanja in izkušenj študentom.
· Vodstvo zavoda in šole ima jasno vizijo razvoja šole.

Priložnosti za izboljšanje
· Šola ima možnost, da s svojimi sodelavci, strokovnjaki iz prakse še intenzivnejše nastopi pri skupnih projektih.
· Razvoja projektnega dela in pridobivanja projektov, katerih rezultati bi se aplicirali v študijski proces.
Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	9. standard: Zagotovljeni so strokovno-tehnični in upravno-administrativni delavci (v nadaljevanju: nepedagoški delavci) za učinkovito pomoč in svetovanje.



a) vrste in ustreznost pomoči ter svetovanja študentom in drugim deležnikom:

Za sprotno informiranje predavateljev in študentov skrbijo ravnateljica in referentki, obvestila so na spletni strani šole, uvedli so tudi informiranje preko sms sporočil. 

Čeprav imajo le izredne študente, je vsako leto vpisan kakšen študent, ki mu je potrebno organizirati praktično izobraževanje. Zato imajo delo razdeljeno tako, da imajo med pogodbenimi predavatelji za vsak program imenovanega enega predavatelja tudi za organizacijo praktičnega izobraževanja., in sicer za programe: Ekonomist, Organizator socialne mreže, Logistično inženirstvo, Varstvo okolja in komunala, Mehatronika, Gradbeništvo, Gostinstvo in turizem, Kozmetika, Strojništvo, Informatika in Medijska produkcija (Samoevalvacijsko poročilo 2017/2018, str. 24). 

Predavanja se snemajo med izvedbo klasičnega študija. Preko svojih računalnikov so lahko vsi študenti na daljavo priključeni in lahko med predavanji sprašujejo preko e-pogovora. Ves čas predavanj imajo predavatelji na voljo ikt podporo, ki posreduje v primeru potrebe.

b) število, delovno področje in izobrazbena struktura nepedagoških delavcev:
Vsa delovna mesta, ki so ključna za uspešen menedžment inštitucije, so pokrita s polno stalno zaposlitvijo za nedoločen delovni čas, in sicer v. d. ravnateljica VSŠ, referentki za študijske zadeve in organizator praktičnega izobraževanja. Knjižničarka ima sklenjeno podjemno pogodbo. Pogodbeno sodelujejo s knjižničarko in računovodskima delavkama.

c) izobraževanje in usposabljanje nepedagoških delavcev:
Nepedagoški delavci se usposabljajo predvsem na področjih poslovnega komuniciranja, psihologije dela s strankami, prodaje in na področju uporabe IKT tehnologije in ostala specifična izobraževanja, na področjih, ki jih pokrivajo (IKT, računovodstvo…), kar je razvidno iz priloženega Načrta za izobraževanje, izpopolnjevanje znanj ali usposabljanj nepedagoških delavcev. V razgovoru so zaposleni povedali, da pridobijo ustrezna znanja in se lahko vključujejo v izobraževanja.

Prednosti
· Predavatelji se izredno hitro odzivajo na prošnje, mnenja in vprašanja študentov.
· Vsakoletne delavnice in seminarji za vse zaposlene v zvezi z uporabo IT tehnologije za predavanje na daljavo, ki je obvezno za vse zaposlene. Na delavnici izmenjajo tudi primere dobrih praks med predavatelji.

Priložnosti za izboljšanje
· Ponovno vpeljati anketiranja strokovnih sodelavcev o zadovoljstvu z delom in zavodom.

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij


	3. ŠTUDENTI (8. člen meril)



	10. standard: Šola študentom zagotavlja ustrezno pomoč in svetovanje.



a) upoštevanje raznolikosti in potreb študentov pri vzpostavljanju in določanju vsebine svetovanja oziroma pomoči zanje:
Šola se prilagaja študentom glede na njihove raznolikosti in potrebe. Šola ima prilagojene delovni čas (tako šole kot tudi knjižnice) tako, da lahko zadovolji potrebe večine študentov. Iz intervjuja smo zaznali, da so študentje zadovoljni z odpiralnim časom knjižnice in šole. Če pride do kakšne izredne situacije se šola (oziroma referat, knjižnica, ipd.) prilagodi in se dogovori za ustreznejši termin. Študenti lahko izbirajo med elektronsko komunikacijo ali pa se oglasijo osebno v referatu v okviru uradnih ur.

Šola nima uradno organiziranega študentskega tutorskega sistema, vendar pa si študentje med sabo vedno pomagajo. Koordinirajo jih predsedniki razredov, ki so tudi glavna vez med predavatelji (in vodstvom šole) ter študenti.

b) pravočasno in učinkovito obveščanje študentov:
Šola ima sodoben način obveščanja študentov. Pravočasno in učinkovito obveščanje šola izvaja preko E-okolja (spletne učilnice), E-referata, E-pošte in SMS sporočila.

c) spremljanje zadovoljstva študentov s storitvami:
Zadovoljstvo se spremlja le na koncu semestra v obliki anonimne ankete. Anketo izpolni le zelo malo študentov. 

d) pomoč pri sklepanju pogodb o praktičnem izobraževanju:
Večina študentov študira ob delu in se jim priznava praktično izobraževanje. Študentom je zagotovljena pomoč pri iskanju ustreznih delodajalcev za praktični del izobraževanja, če izrazijo interes. Študentje sicer sami poiščejo delodajalca, pri katerem bodo opravili praktični del študija, šola pa poskrbi za pripravo pogodb za izvedbo.

Prednosti
· Učinkovit sistem obveščanja študentov.

Priložnosti za izboljšanje
· Posodobiti sistem spremljanja zadovoljstva študentov s storitvami.
· Spremljanje zadovoljstva s statistično relevantno anketo.

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij


	11. standard: Študenti imajo zagotovljene kakovostne razmere za študij, strokovno, razvojno oziroma umetniško delo, praktično izobraževanje ter obštudijsko dejavnost.



a) izvajanje študija in razmere zanj glede na potrebe in pričakovanja študentov:
Izvajanje in razmere so v veliki meri prilagojene pričakovanjem študentov. Vse kontaktne ure se izvedejo v zgolj dveh dneh v popoldanskih urah. Študenti pri vpisu pričakujejo, da bodo študijske obveznosti lahko opravili poleg redne službene obremenitve, kar se jim tudi omogoči. Pri tem ni jasno koliko ur študenti dejansko opravijo za vsako priznano kreditno točko (ECTS), saj zavod ne meri dejanske obremenitve ECTS.

b) omogočanje ustreznega strokovnega, razvojnega oziroma umetniškega dela študentov:
Glede na polno zaposlenost študentov je ustrezno strokovno, razvojno in umetniško delo zelo omejeno.

c) razmere za obštudijsko dejavnost, če ima šola vpisane redne študente:
Šola nima vpisanih rednih študentov.

d) omogočanje ustreznega in kakovostnega praktičnega izobraževanja študentov:
Glede na polno zaposlenost študentov se praktično izobraževanje v večini primerov prizna v okviru njihovega rednega dela na delovnih mestih. V primeru, da študent nima priznanega praktičnega izobraževanja, le tega opravlja pri delodajalcih, ki mu dodelijo mentorja (lahko je mentor v podjetju tudi hkrati predavatelj na šoli). Študent izdela tudi projektno nalogo, ki jo zagovarja.  

Prednosti
· Visoka motiviranost študentov za študij in dokončanje študija.

Priložnosti za izboljšanje

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij


	12. standard: Šola uspešno varuje pravice študentov.



a) delovanje organov šole na tem področju:
Študenti so vključeni v organe zavoda kar jim omogoča enakopravno obravnavo.

b) mehanizmi za prepoznavanje in preprečevanje diskriminacije ranljivih skupin študentov ter diskriminacije na podlagi osebnih okoliščin in prepričanj študentov:
Skupina ni zaznala posebnih mehanizmov za prepoznavanje in preprečevanje diskriminacije. Šola si pa prizadeva, da so študentje med seboj enakopravni in je obravnava vseh študentov enaka tako s strani zaposlenih kot tudi s strani drugih študentov. Na šoli še primera diskriminacije niso zaznali. 

c) sodelovanje predstavnikov študentov v organih šole z drugimi študenti:
Glede na polno zaposlenost študentov je njihovo sodelovanje v organih šole je manj aktivno. Glavna omejitev je po besedah študentov pomanjkanje časa. Po lastnih izjavah študenti namenijo študiju le nekaj ur dnevno. Na šoli Študentski svet ne deluje, je pa vseeno vzpostavljena vez med študenti in vodstvom šole preko predsednikov razredov, ki pa skupaj neformalno tvorijo skupnost študentov šole. Študentje, ki zastopajo glas študentov v različnih organih šole, ne podajajo informacij naprej do drugih študentov ali sovrstnikov.
 
Prednosti

Priložnosti za izboljšanje
· Glede na slabšo odzivnost študentov za delo v organih zavoda in šole, predlagamo uvajanje e-sestankov za večjo odzivnost študentov za delo v organih.
· Spodbujanje k povezovanju predsednikov razredov in sodelovanje v smislu Študentskega sveta.

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	13. standard: Študenti sodelujejo pri vrednotenju ter posodabljanju vsebin in izvajanja dejavnosti šole.



a) sodelovanje študentov pri oblikovanju poslanstva, strateških usmeritev, pri samoevalvaciji šole in študijskih programov:
Študenti enakopravno sodelujejo v Svetu zavoda, Strateškem svetu in Komisiji za kakovost. Za aktivno delo v organih jih je težje motivirati. Na šoli Študentki svet ne deluje. Študentje tako nimajo priložnosti, da bi se seznanili, predebatirali ali potrdili določene dokumente oziroma analize šole. Brez Študentskega sveta, študentje zelo težko sodelujejo kot enakopravni pri oblikovanju poslanstva, strateških usmeritev, pri samoevalvaciji šole in študijskih programov. Najbližja različica Študentskega sveta na šoli je skupnost predsednikov razredov na kateri se zberejo predsedniki razredov enkrat na leto in ustno podajo razne predloge za izboljšave. Prisotnost na sestanku ni obvezna, saj organ ni formalno sestavljen in zato se ga nekateri predsedniki razredov tudi ne udeležujejo. Študenti vedo za anketiranje o zadovoljstvu, slabše pa poznajo samoevalvacijsko poročilo.

b) načini zagotovitve sodelovanja pri samoevalvaciji in posodabljanju dejavnosti:
Študenta, ki sta člana Komisije za kakovost, aktivno sodelujeta pri pripravi samoevalvacijskega poročila šole.

Prednosti
· Upoštevanje predlogov in mnenj študentov.

Priložnosti za izboljšanje
· Vzpostavitev večje informiranosti študentov s samoevalvacijskim poročilom.


Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	 4. MATERIALNE RAZMERE (9. člen meril)



	14. standard: Prostori in oprema šole omogočajo kakovostno izvajanje vseh dejavnosti.



VSŠ deluje v primernih prostorih in z opremo za uresničevanje svoje vizije, poslanstva i ciljev. Ogledali smo si prostore na sedežu VSŠ Litostrojska cesta 40, v Ljubljani. Na osnovi ogledov prostorov na sedežu šole in izvedenih razgovorov, je skupina strokovnjakov mnenja, da so prostori in oprema primerni za izvajanje vseh študijskih programov in za strokovno in razvojno delo.  Šola programe izvaja v prostorih v najemu, kar so dokazali z Leasing pogodbo. Prostori in oprema šole so primerni za izvajanje izobraževalnega procesa in vseh dejavnosti, ki jih izvaja šola. Vodstvo šole izkazuje stalno skrb za prostore in opremo. Razpolagajo s predavalnicami, računalniško učilnico in knjižnico. Prostori za izvedbo izobraževanja so v nadstropjih, referat je v pritličju in knjižnica v kletnih prostorih. Za izvedbo vaj pri programih Kozmetika in Velnes imajo na razpolago ustrezno opremljene prostore. Študij se izvaja na tri različne načine, kot klasični študij, študij, ki je delno klasičen in delno e-študij in v celoti e-študij.

Delovanje šole in izvajanje študijskih programov, strokovne in razvojne dejavnosti je podprto z odgovarjajočo informacijsko komunikacijsko tehnologijo ter drugo učno tehnologijo in opremo. 

Glede na podatke iz vloge, ogled prostorov na sedežu VSŠ ter razgovore s študenti zaključujemo, da je informacijsko komunikacijska tehnologija ustrezna in dostopna vsem študentom. Imajo Erudio on line portal, kjer lahko študentje, glede na izbran način študija, dostopajo do gradiv, posnetkov, navodil in ostalih pravilnikov in gradiv, ki jih pripravi šola ali predavatelj za posamezni predmet.

Prednosti
· Uvedba e-izobraževanja v integraciji s klasičnim izobraževanjem.
· Celoten sistem interaktivnih predavalnic, v katerih so kamere, interaktivne table povezane v video sistem preko katerega študenti na daljavo spremljajo predavanja.

Priložnosti za izboljšanje

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	15. standard: Zagotovljene so prilagoditve študentom z različnimi oblikami invalidnosti.



a) prilagoditve prostorov in opreme:
Prostori niso dostopni za študente s posebnimi potrebami, saj v stavbi ni dvigala, do vhoda pa ni klančine ali stopniščnega vzpenjala. 

b) komunikacijska in informacijska dostopnost:
VSŠ ima zagotovljeno celovito tehnične programske podpore za izvedbo klasičnega in on-line študija na daljavo, večinoma pa poteka kombinacija klasičnega študija in študija na daljavo.

c) prilagoditve študijskih gradiv in izvajanja študija:
Vsa študijska gradiva in posnetki predavanj so naloženi v spletnih učilnicah.
Prednosti

Priložnosti za izboljšanje 
· Omogočiti dostop študentom z različnimi oblikami invalidnosti. Pri tem je potrebno upoštevati, da študenti z statusom invalida niso samo gibalno ovirane osebe, temveč obstajajo tudi druge oblike invalidnosti (slepost in slabovidnost, gluhi in naglušni, kot tudi invalidi s psihičnimi motnjami.

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	16. standard: Zagotovljeni so ustrezni in stabilni finančni viri za izvajanje in nadaljnji razvoj višješolske dejavnosti.



Letno finančno poročilo se izdela na nivoju VSŠ in VSŠ posluje pozitivno. VSŠ se ne financira iz proračuna, finančno poročilo se pripravlja posebej na VSŠ. Vsa finančna sredstva šola pridobi na trgu.

Prednosti

Priložnosti za izboljšanje

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	17. standard: Knjižnica šole ima ustrezno študijsko in strokovno literaturo ter zagotavlja kakovostne knjižnične storitve.



a) ustreznost strokovne in študijske literature:
Študijsko gradivo in elektronske baze podatkov ustrezajo študijskim programom. Sicer so gradiva, ki jih študenti potrebujejo za študij, dostopna na spletni učilnici e-obliki. V primeru, da študenti povprašujejo po gradivu, ki ga v knjižnici nimajo, izkoristijo možnost medknjižnične izposoje. 

b) založenost knjižnice, dostopnost gradiva, informacijska bibliografska podpora in dostop do baz podatkov:
Knjižnica ima 4.905 enot knjižničnega gradiva, ki se letno dopolnjuje s strokovno literaturo in vsako leto tudi z diplomskimi nalogami. Gradivo je prosto dostopno v čitalniških prostorih knjižnice tako študentom, predavateljem kot strokovnim sodelavce. Možna je izposoja na dom, diplomske naloge so dostopne v čitalnici knjižnice.

Knjižničarka izvaja vso potrebno informacijsko podporo: uvajanje in pomoč pri iskanju v bazi Cobiss+, seznanjanje z novostmi v knjižnici, podpora predavateljem pri osebnih bibliografijah, seznanjanje z odprtim dostopom in pomoč pri iskanju v slovenskih in tujih bibliografskih bazah in spletnih virov (digitalna knjižnica Slovenije, Nacionalni portal odprte znanosti, Directory of open access in podobno.
c) strokovna pomoč zaposlenih v knjižnici:
Knjižničarka je dosegljiva v popoldanskem času po razporedu, ki omogoča študentom vseh programov dostopnost do knjižnice. Knjižničarka je dosegljiva tudi po e-pošti.

Vsako leto knjižničarka v sodelovanju z referatom izvede diplomsko delavnico o učinkovitem iskanju po referenčnih in bibliografskih virih in nudi pomoč pri pravilnem navajanju virov.

d) razvoj knjižnične dejavnosti:
V času od zadnje evalvacije so uvedli diplomsko delavnico o iskanju po referenčnih in bibliografskih virih, čitalniški kotiček, ozaveščanju uporabnikov o najnovejših aktivnostih v stroki – odprti dostop in odprti raziskovalni podatki in aktivna vključenost knjižnice v slovensko medknjižnično izposojo. 

Prednosti
· Odzivnost knjižničarke preko e-pošte in usmerjenost v pomoč študentom in diplomantom pri usmerjanju v iskanje in pravilno navajanje ustreznih virov. 
· Zagotovljen je dostop do strokovnih in znanstvenih baz podatkov in gradiva.

Priložnosti za izboljšanje

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij



	5. NOTRANJE ZAGOTAVLJANJE IN IZBOLJŠEVANJE KAKOVOSTI TER IZVAJANJE ŠTUDIJSKIH PROGRAMOV (10. člen meril)



	18. standard: Šola evalvira vsebino, sestavo in izvajanje izvedbenega študijskega programa.



a) ali samoevalvacija izvedbenega študijskega programa omogoča razvijanje in posodabljanje študijskega programa, tako da se ohranja njegova aktualnost ter ustvarja kakovostno izobraževalno okolje:
Proces in postopki, ki jih predvideva Poslovnik kakovosti ERUDIO VSA omogočajo razvijanje in posodabljanje študijskega programa.

b) načini in postopki zbiranja informacij ali predlogov za spreminjanje izvedbenega študijskega programa ter njihovega analiziranja:
Informacije in predlogi izboljšav se zbirajo neposredno od študentov ali preko predsednikov razredov. Predavatelji lahko podajo predloge neposredno ali preko strokovnih aktivov posameznih programov. Ni pa sistematičnega pristopa k procesu sprejemanja, obravnavanja in realizacije predlogov izboljšav, čeprav je iz razgovor bilo razvidno, da študenti in predavatelji zaznajo realizacijo predlogov.

c) primernost obveščanja deležnikov o uresničevanju načrtovanih nalog oziroma o izsledkih in ugotovitvah pri samoevalvaciji študijskega programa:
Evalvacijska poročila so javno objavljena na spletni strani šole. Formalno jih obravnavajo organi šole, kar je razvidno iz zapisnikov organov kot tudi iz razgovorov z deležniki. 

Prednosti
· Oblike e-hospitacij kot primer dobre prakse.

Priložnosti za izboljšanje
· Zagotoviti reprezentativni vzorec respondentov pri zbiranju mnenj o posameznem predavatelju, kajti trenutno so posamezni predavatelji ocenjeni tudi samo z enim respondentom/študentom. 
· Uvesti učinkovit sistem zbiranja oziroma izpolnjevanja anket  - pred prijavo na izpit.
· Vključevanje kvalitativne analize v samoevalvacijskem poročilu in priprave načrta uvajanje izboljšav, vključno z roki in odgovornimi osebami ter ugotavljanje dejanske realizacije.

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	19. standard: Uresničevanje nalog, načrtovanih na podlagi izsledkov samoevalvacije študijskega programa, je razvidno iz samoevalvacijskih poročil.



a) uresničevanje nalog, povezanih s samoevalvacijo študijskega programa, v zadnjih treh letih: 
V zadnjih treh letih velja izpostaviti uresničevanje naslednjih nalog, povezanih s samoevalvacijo:
· Leta 2016 so prejeli listino Erasmus Charter in dobili odobrena sredstva v študijskem letu 2016/2017 za 2017/2018 (izmenjava študentov na praksi in predavateljev).  Prva izvedena izmenjava je bila izvedena v letu 2017/2018.
· Na spletni strani pod rubriko kakovost, diplomska dela so v letu 2018/2019 začeli z objavami povzetkov najbolj zanimivih diplomskih del.
· V letu 2018 so izvedli okrogla miza za mentorje v podjetjih, namreč le okoli 5 % študentov gre dejansko opravljati PI, ostali imajo PI priznano.
· Znotraj spletnega portala, so v rubriko Referat VSŠ dodali rubriko Zapisnik in  tako omogočili študentom vpogled.
· V študijskem letu 2018/2019 je bila uvedena Anketa o kakovosti storitev.
· Od leta 2017 dalje je na spletni strani objavljena Strategija o razvoju zavoda.
· Od leta 2019 je aktualno  Samoevalvacijsko poročilo objavljeno na spletni strani šole pod rubriko Kakovost.

b) sodelovanje deležnikov pri sprejemanju ukrepov za izboljšave, spremljanju njihovega uresničevanja in nastajanju samoevalvacijskega poročila: 
Ukrepe za izboljšave lahko dajo tako študenti, predavatelji kot ostali strokovni sodelavci. Ni formalnega sistema podajanja izboljšav. Komisija za kakovost v manjši meri sodeluje pri zbiranju in dajanju izboljšav ter pripravi načrta ukrepov. Načrt ukrepov na osnovi Samoevalvacijskega poročila šola ima, vendar ga je pripravila bivša ravnateljica. Potrebno bi bilo okrepiti to vlogo pri Komisiji za kakovost.
 
c) sklenjenost kroga kakovosti:
Notranji sistem kakovosti ureja Poslovnik kakovosti ERUDIO VSA. Na podlagi postopkov in procesov predvidenih v Poslovniku, Zavod formalno zagotavlja zanko kakovosti skozi anketiranje, evalvacijo rezultatov in načrta izboljšav. Rezultati anket ne morejo biti relevantnosti, glede na odzivnost respondentov in reprezentativnost vzorca ciljne skupine študentov anketirancev.

Prednosti

Priložnosti za izboljšanje
· Uvedba notranje presoje.
· Uvedba foruma za dajanje predlogov in pripomb in izboljšav.
· Uvesti anketiranja vseh deležnikov.
· Pripraviti in uvesti anketiranje o zaposljivosti in zaposlenosti  diplomantov, ki bi vsebovala analizo kompetenc po posameznih študijskih programih. 
· Vključevanje vseh deležnikov v sestavo samoevalvacijskega poročila, ki dejansko evalvira proces in desiminacija poročila vsem deležnikom in tako zaključiti krog kakovosti.

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	20. standard: Šola spremlja izvajanje študija, pregleduje izvedbeni študijski program in ga izboljšuje ob upoštevanju razvoja stroke. Evalvira doseganje postavljenih ciljev, kompetenc oziroma učnih izidov ter potrebe po diplomantih. Spremembe in posodobitve izvedbenega študijskega programa upoštevajo temeljne cilje programa ter ohranjajo povezanost njegovih vsebin oziroma predmetov.



Spremembe in dopolnitve se nanašajo predvsem na aktualizacijo vsebin posameznega predmetnega področja, kar se izvaja tudi v dogovoru znotraj strokovnih aktivov. Primer je bil naveden za program strojništvo. Študenti in diplomanti poudarijo ustreznost in uporabnost pridobljenih znanj na delovnih mestih. Zadovoljni so predvsem s predmeti, kjer so predavatelji usmerjeni v aplikativne vsebin predmetov.

Prednosti

Priložnosti za izboljšanje
· Večji poudarek na spremljanju doseženih kompetenc oziroma učnih izidov.

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	21. standard: Način, oblika in obseg izvajanja študijskega programa ustrezajo njegovi vsebini in sestavi, tako da so kakovostno prilagojene in zagotovljene študijske vsebine, izvedbene prakse in viri (kadrovski in materialni).



a) načini in oblike poučevanja, njihov razvoj oziroma prilagojenost (vključno z viri) različnim skupinam študentov ter različnim študijskih potrebam in načinom študija (na študenta osredinjen študij in poučevanje): 
Pri izbiri načinov in oblik poučevanja so predavatelji avtonomni (skladno s katalogom znanj za posamezni predmet), šola zahteva le prilagoditev na online sistem, da lahko študenti od doma tudi spremljajo predavanja.  Vsi novi predavatelji opravijo nastopno predavanje pred komisijo. Ravnateljica opravlja hospitacije (v letu 2018/2019 e-hospitacije) in predavatelje usmerja, v kolikor se ji zdi potrebno. Zaradi različnosti programov, prihaja do velikih razlik med načini in oblikami poučevanja. Predavatelji zato izberejo način, ki študentom najbolj odgovarja. Pred začetkom predavanj vse predavatelje pozovejo k aktualizaciji vsebin in posledično tudi literature in virov.

b) število izvedenih kontaktnih ur, določenih s študijskim programom, ali drugih oblik dela s študenti:

Samoevalvacijsko poročilo vključuje predvsem kvantitativno analizo in se ne ukvarja s kvalitativno analizo.

Glede na dejstvo, da ERUDIO ne preverja dejanske obremenitve študentov v smislu 5. člena Meril za kreditno vrednotenje študijskih programov po ECTS komisija ni imela možnosti preveriti kreditnega ovrednotenja programov v obsegu 120 ECTS

Vsak letnik študija je načeloma ovrednoten s 60 kreditnimi točkami (ECTS). Vsaka kreditna točka predstavlja tipično 28 ur študentskega dela. Torej morajo študenti vsako leto porabiti 60*28=1680 ur za učenje. Pri 42 delovnih tednih to znese 1680/42=40 ur tedensko oziramo 8 ur dnevno.





Dodatna utemeljitev:
Zakon o višjih strokovnih šolah (Ur. l. RS št. 86/04 in 100/13) v 20. členu opredeljuje, da se višješolski študijski programi oblikujejo po evropskih načelih in v skladu z izhodišči, potrjenimi s strani Strokovnega sveta RS za poklicno in strokovno izobraževanja. Predmetnik je ovrednoten po evropskem prenosnem kreditnem sistemu, t. i. ECTS. ECTS sistem daje osnovo zagotavljanja enakih standardov znanja.

Merila za kreditno ovrednotenje študijskih programov (Ur. l. RS, št. 124/04) v 3. členu natančno opredeljujejo, kaj pomeni kreditna točka in kaj vse se všteva v obremenitev študenta, da se mu lahko dodelijo posamezne kreditne točke. To vključuje ne le kontaktne ure ampak tudi vso ostalo skupinsko in individualno delo, ki je potrebno, da študent doseže predvidene učne izide.

Evropski prenosni kreditni sistem je sistem, ki omogoča nabiranje in prenos kreditnih točk ter s tem izboljšuje primerljivost programov in mobilnost študentov in diplomantov. Temelji na učnih izidih in na predvidenih skupinskih in individualnih aktivnostih študenta, da le-ta doseže predvidene učne izide. V obremenitev študenta se štejejo tako predavanja, vaje in druge oblike organiziranega študijskega dela (praktično izobraževanje…) in seveda individualno študijsko delo, priprava na izpite, preverjanje znanja in priprava diplomske naloge.

V Vodiču za uporabnike ECTS (Ects User Guide, 2015) je poudarjeno, da je potrebno redno spremljanje dejanske študentove obremenjenost, glede na predvidene učne izide, s ciljem, da se ugotovi morebitno neskladje med predvideno obremenitvijo študenta in dejansko obremenitvijo študenta pri pridobivanju kreditnih točk in se na osnovi tega lahko revidira predvidena obremenjenost študenta. 

V navodilih za prilagajanje izrednega študija v višjem strokovnem izobraževanju (Ur. l. RS, št: 43/12 in 44/17) je opredeljeno, da lahko višja šola avtonomno načrtuje iz izpelje prilagoditve v organizaciji izrednega študija, vendar se ne glede na vrste in načine prilagoditev v obsegu in organizaciji v izrednem študiju pridobi za celoten študijski program in za vsak njegov del enako število točk kot v rednem študiju. 

Komisija za zunanjo evalvacijo poudarja, da je spremljanje obremenjenosti študentov  ključno za višjo šolo, da ugotovi, kakšno je dejansko stanje med predvideno obremenitvijo študenta in dejansko obremenitvijo študenta. S tem šola dobi podlago, da lahko, v skladu z izhodišči kakovosti, predvidi korektivne ukrepe in izboljšave pri samem procesu, s ciljem doseganja učnih izidov in zagotavljanja primerljivosti pridobljenih kreditnih točk in izobrazbe. Spremljanje je možno izvesti s pomočjo vprašalnikov, razgovori, z beleženjem porabljenega časa za posamezno skupinsko in individualno aktivnost v ožjih krogih študentov. S tem dobimo ustrezne informacije tudi za predavatelje, strokovne aktive in ravnatelja, ki izobraževalni proces načrtuje v smeri zagotavljanje kakovosti in uvajanja izboljšav ter zagotavljanja enakih standardov znanja. Hkrati s tem se pridobijo informacije, ki so ključne za prilagajanje izrednega študija v višješolskem strokovnem izobraževanju. Na osnovi izvedenega preverjanja obremenjenosti študentov bo lahko višja šola dobila informacije, ki bodo pokazale ali obstaja razkorak med predvideno obremenitvijo študentov in dejansko obremenitvijo večine študentov. 

V Samoevalvacijskem poročilu in Akcijskem načrtu izboljšav je šola že vključila vzpostavitev sistema spremljanja obremenitve individualnega dela študentov, vendar tega niso realizirali. Pri izrednem študiju ima šola možnost, da na podlagi strokovne presoje, odloča o razmerju med obsegom organiziranega studijskega dela in samostojnega učenja, pri čemer je šola dolžna zmanjševanje obsega predavanj in vaj sorazmerno nadomeščati z drugimi oblikami pomoči in podpore izrednim študentom pri samostojnem učenju  dela. Glede na dejstvo, da ima šola vzpostavljene take oblike podpore,  ima zavod seveda še vedno možnost direktnega spremljanje obremenjenosti, saj gre za neposredne kontaktne ure, kjer je potrebna prisotnost študenta – v predavalnici ali e-povezavi. Potrebno je uvesti sistem, ki bo spremljal tudi obremenjenost študentov pri individualnem delu.

Komisija ostaja enotnega mnenja, da naj šola uvede spremljanje obremenitve študentov glede na kreditne točke in tako zagotovi predpisanih 1680 ur učenja letno (8 ur dnevno).

c) študijska gradiva in njihova prilagojenost načinom in oblikam poučevanja ter potrebam študentov:
Vsa gradiva so dostopna v e-obliki (video in avdio posnetki predavanj, slikovna gradivo s komentarji, animacije, pisna gradiva, powerpoint prezentacije, spletne povezave na dodatna gradiva…).

Preverjanje kakovosti ERUDIO Online portal zagotavljajo ustrezne službe zavoda na tedenski osnovi in ob tem preverjajo tudi potrebe študentov in v primeru, da se pokaže potreba, ustrezno korigirajo študijske vsebine za študente z določenimi omejitvami.

d) sodelovanje študentov pri projektnem delu:
V določenih programih predavatelji spodbudijo študente k vključevanju v projektno delo npr. program gostinstvo in turizem. Študenti programa Organizator socialne mreže imajo možnost vključevanja v projekte prostovoljstva. Študenti mehatronike imajo možnost izvedbe medpredmetnega projekta, ki ga na koncu leta predstavijo. V programu Medijska produkcija so študenti pripravili Posnetek za Skupni nasmeh. Glede na dejstvo, da so študenti večinoma zaposleni, bi bilo smiselno, da bi projektno delo, izhajajoč iz potreb delovnega mesta, še intenzivneje vključevali v izobraževalni proces. 

e) praktično izobraževanje študentov:
Šola izvaja izredni študij in večina njihovih študentov je že zaposlenih in imajo praktično izobraževanje priznano. V študijskem letu 2017/2018 je opravljalo praktično izobraževanje 24 študentov. Vsa dokumentacija za praktično izobraževanje je objavljena na spletni strani na spletnem portalu Erudio ONLINE. Za vsak izobraževalni program imajo imenovanega vodjo za praktično izobraževanje. Njihova naloga je usmerjanje študentov, ki morajo opraviti praktično izobraževanje. Študenti si praviloma poiščejo organizacijo sami, lahko pa pri tem pomaga tudi organizator praktičnega izobraževanja. Študenti so na razgovoru omenili, da je včasih težko poiskati organizacijo, ki bi jih sprejela. Za opravljanje praktičnega izobraževanja se sklene tripartitna pogodba. Ob uspešnem zaključku študent izdela projektno nalogo in jo zagovarja.

f) ustreznost urnikov, števila govorilnih ur ali dostopnosti predavateljev in strokovnih delavcev študentom:
Predavanja se izvajajo v popoldanskem času po vnaprej določenih urnikih in začetek izvedbe predavanj imajo različni programi z zamikom, zato, da se zagotovi nemoten začetek izvedbe predavanj s pomočjo ikt podpore. V času klasičnih predavanj lahko online študenti online spremljajo predavanje in tudi aktivno sodelujejo. Študenti so poudarili, da se predavatelji zelo hitro odzivajo na njihova vprašanja preko e-pošte in preko forumov v spletnih učilnicah. Referat je odprt štiri dni v tednu v popoldanskem času in ob petkih v dopoldanskem času.  

Prav tako je študentom in predavateljem na voljo tudi celodnevna tehnična podpora. Knjižnica je prav tako dostopna dvakrat na teden v terminih, primernih za urnike vseh programov.

g) ustreznost in usposobljenost kadrov v skladu s 7. členom meril:
Na šoli imajo vsi predavatelji imenovanje v skladu s Pravilnikom o pridobitvi naziv predavatelj višje šole. Šola izdaja sklepe o imenovanju za predavatelje v skladu s soglasjem Akreditacijske komisije. Zaradi lažje izvedbe izobraževanja šola teži k temu, da bi imela za vsak predmet imenovana vsaj dva predavatelja.
 
h) materialne razmere, povezane z izvajanjem študijskega programa, v skladu z 9. členom meril:
Šola ima ustrezne prostore in opremo za izvedbo izobraževalnega procesa v vseh programih, ki jih izvaja. V primeru izvedbe določene vaje izvajajo tudi v izbranih organizacijah, saj sami ne razpolagajo z vsemi specifičnimi delavnicami. Vaje izvajajo tudi na terenu.

Šola ima knjižnico in pogodbeno knjižničarko. Iz razgovora je bilo razvidno, da si prizadeva za odlično organiziranost knjižnične dejavnosti in izvajanje bibliotekarske podpore študentom.

Šola je predvsem usmerjena v e-študij v povezavi s klasičnim študijem. Iz razgovora je bilo zaznati, da do sedaj niso imeli povpraševanja po vključevanju invalidnih oseb v klasično izvedbo študija, zato tudi niso poskrbeli za dostopnost preko dvigala ali stopniščnega vzpenjala.

Prednosti

Priložnosti za izboljšanje
· Šola naj uvede spremljanje obremenitve študentov glede na kreditne točke in tako zagotovi predpisanih 1680 ur učenja letno (8 ur dnevno).

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij

	22. standard: Zagotovljeno je varovanje pravic deležnikov v študijskem procesu.



a) ali je vsem študentom ob rednem izpolnjevanju obveznosti, določenih s študijskim programom, omogočeno nemoteno napredovanje in dokončanje študija:
Študenti imajo možnost pristopiti k posameznemu izpitu vsaj trikrat letno. Poleg tega šola razpisuje tudi izredne izpitne roke, in sicer enkrat mesečno. Vsi pogoji v zvezi z opravljanjem izpitov so študentom na voljo v spletni učilnici in študenti imajo možnost pogledati v svoje obveznosti.

b) ali je vsem predavateljem in drugim strokovnim delavcem zagotovljeno spoštovanje njihove avtonomije pri poučevanju in strokovnem delu ter pomoč in svetovanje pri razvijanju karierne poti:

c) obveščenost deležnikov v skladu s 7. standardom 6. člena meril:
Šola vse informacije o izobraževalnih programih, vpisih in načinom študija objavlja na spletni strani šole. Smatramo, da je obveščenost skladna s standardom.

Prednosti

Priložnosti za izboljšanje

Večje pomanjkljivosti oziroma neskladnosti
Ni ugotovljenih večjih pomanjkljivosti oziroma neskladij



POVZETEK
Višja strokovna šola se povezuje z okoljem, tako z delodajalci kot s Skupnostjo višjih šol Slovenije. 

Višja šola deluje v skladu z zakonodajo in izobraževalnimi programi. Delovanje je načrtovano. V višji šoli delujejo vsi organi v skladu s predpisi. 

Višja šola ima stabilno kadrovsko strukturo. Predavatelji imajo veljavna imenovanja v skladu z zakonodajo. Direktor, v. d. ravnateljica VSŠ, predavatelj – organizator praktičnega izobraževanja in referentki za študijske zadeve so redno zaposleni. Knjižničarka ima sklenjeno pogodbo o delu. 

V šoli je prisotna permanentna skrb za študente. Študenti so aktivno vključeni v sam izobraževalni proces tudi preko diplomskih nalog, nekateri študenti tudi preko praktičnega izobraževanja. Študenti imajo na voljo vse potrebne informacije, zagotovljeni sta jim odprta komunikacija in možnost dajanja predlogov.

Zagotovljeni so dobri materialni pogoji za izvajanje izobraževalnih programov, v  najetih prostorih. Izvedba je podprta z ustrezno opremo in informacijsko tehnologijo. Šola izvaja izobraževanje v obliki kombinaciji klasičnih predavanj in e-izobraževanja. Študentom zagotavlja dostop do predavanj v okviru e-študija, prav tako preko spletnih učilnic dostope do e-gradiv in forumov. Finančna sredstva za delovanje šole so zagotovljena v skladu s politiko ERUDIO izobraževalnega centra. 

V višji šoli je vzpostavljen sistem kakovosti, ki vključuje izvedbo samoevalvacij in ugotavljanja zadovoljstva posameznih deležnikov. Pri samoevalvacijskih poročilih manjka kvalitativna analiza in na osnovi tega sprejeti ukrepi ter sledenje njihovi uvedbi ter učinkom.  Šola se zaveda priložnosti za uvajanje izboljšav na področju izvajanja anketiranja posameznih deležnikov, zagotavljanja odzivnosti deležnikov na anketo ter pomena vključevanja vseh deležnikov v ugotavljanje zadovoljstva. Z rezultati samoevalvacijskih poročil seznanjajo deležnike preko objave na internetni strani šole. 

Na ERUDIO Višji strokovni šoli ni bilo ugotovljenih neskladnosti na nobenem izmed področij, opredeljenih v Merilih za zunanjo evalvacijo višjih šol.

Prednosti, priložnosti za izboljšanje in večje pomanjkljivosti oziroma neskladnosti
	Prednosti:

	· Dobro sodelovanje med deležniki izobraževalnega procesa.
· Sestanki strokovnih kolektivov v posameznih študijskih programih, ki jih izvedejo 2-3 letno. Na sestankih je prisotna ravnateljica in namen sestankov je ugotoviti katere novosti tehnične in vsebinske se pojavljajo v stroki in jih je potrebno vključiti v študijski proces. Na sestanku se napiše zapisnik, kjer so opredeljeni predlogi za izboljšanje.
· Dobro organizirano praktično izobraževanje, ki v veliki meri vodi k diplomi.
· Možnost pomoči psihologa pri karierni poti.
· Sodoben sistem obveščanja.
· Jasna vizija, ki se odraža v konkretni strategiji zavoda in razvidna enotnost vodstva pri sledenju te vizije in strategije.
· Ustanovitev Linkedin University Page.
· Šola sodeluje s številnimi strokovnjaki iz prakse, ki so visoko motivirani za prenos znanja in izkušenj študentom.
· Predavatelji se izredno hitro odzivajo na prošnje, mnenja in vprašanja študentov.
· Vsakoletne delavnice in seminarji za vse zaposlene v zvezi uporabe IT tehnologijo za predavanje na daljavo, ki je obvezno za vse zaposlene. Na delavnici izmenjajo tudi primere dobrih praks med predavatelji.
· Visoka motiviranost študentov za študij in dokončanje študija.
· Učinkovit sistem obveščanja študentov.
· Upoštevanje predlogov in mnenj študentov.
· Uvedba e-izobraževanja v integracija s klasičnim izobraževanjem.
· Celoten sistem interaktivnih predavalnic, v katerih so kamere, interaktivne table povezane v video sistem preko katerega študenti na daljavo spremljajo predavanja.
· Odzivnost knjižničarke preko e-pošte in usmerjenost v pomoč študentom in diplomantom pri usmerjanju v iskanje in pravilno navajanje ustreznih virov.
· Zagotovljen je dostop do strokovnih in znanstvenih baz podatkov in gradiva.
· Oblike e-hospitacij kot primer dobre prakse.


	Priložnosti za izboljšanje:

	· Spodbujanje povezovanja študentov skozi projektno delo.
· Sprememba akta o ustanovitvi z opredelitvijo Študentskega sveta kot organa višje strokovne šole.
· Spodbujanje aktivnejšega sodelovanja predstavnikov študentov v organih.
· Vzpostavitev sistema preverjanja usposobljenosti in kompetenc mentorjev prakse.
· Pripraviti in uvesti anketiranje o zaposljivosti in zaposlenosti diplomantov, ki bi vsebovala analizo kompetenc po posameznih študijskih programih.
· Formalizirati trenutno neformalne oblike in metode zbiranja predlogov, pripomb, mnenj ter odzivov študentov (razgovori z predstavniki razredov, razgovori v času kontaktnih ur, razgovori v času družbenih dogodkov).
· Uvesti sistem zbiranja povratnih informacij, odzivov in mnenj na samoevalvacijska poročila s strani delodajalcev. 
· Sistem pomoči študentom zavod izvaja skozi funkcije predstavnikov razredov. Predlagamo zavodu, da sistem preoblikuje v tutorski sistem. 
· V LDN opredeliti izvedbeni načrt, vključno s predvidenim  številom ur po predmetih, z izvajalci in z vsem ostalimi oblikami izvedbe izobraževalnega procesa (strokovne ekskurzije, gostujoče predavatelj…). 
· Ponovna uvedba ankete o zadovoljstvu zaposlenih (tako pedagoških kot nepedagoških delavcev).
· Vzpostaviti sistem v katerem bi pobude, predloge, pripombe in izboljšave, ki ga pripravijo na pedagoških sestankih in so razvidni iz zapisnikov pedagoških sestankih, vključili v strateški način izboljšav in v samoevalvacijsko poročilo.
· Šola ima možnosti, da s svojimi sodelavci, strokovnjaki iz prakse še intenzivnejše nastopi pri skupnih projektih.
· Posodobiti sistem spremljanja zadovoljstva študentov s storitvami.
· Spremljanje zadovoljstva s statistično relevantno anketo.
· Vzpostavitev večje informiranosti študentov s samoevalvacijskim poročilom.
· Razvoj projektnega dela in pridobivanja projektov, katerih rezultati bi se aplicirali v študijski proces.
· Ponovno vpeljati anketiranja strokovnih sodelavcev o zadovoljstvu s delom in zavodom.
· Glede na slabšo odzivnost študentov za delo v organih zavoda in šole, predlagamo uvajanje e-sestankov za večjo odzivnost študentov za delo v organih.
· Spodbujanje k povezovanju predsednikov razredov in sodelovanje v smislu Študentskega sveta.
· Omogočiti dostop študentom z različnimi oblikami invalidnosti. Pri tem je potrebno upoštevati, da študenti z statusom invalida niso samo gibalno ovirane osebe, temveč obstajajo tudi druge oblike invalidnosti (slepost in slabovidnost, gluhi in naglušni, kot tudi invalidi s psihičnimi motnjami.
· Šola mora uvesti sledenja obremenitve študentov glede na kreditne točke in tako zagotovi predpisanih 1680 ur učenja letno (8 ur dnevno).
· Uvedba notranje presoje.
· Uvedba foruma za dajanje predlogov in pripomb in izboljšav.
· Uvesti anketiranja vseh deležnikov.
· Pripraviti in uvesti anketiranje o zaposljivosti in zaposlenosti  diplomantov, ki bi vsebovala analizo kompetenc po posameznih študijskih programih. 
· Zagotoviti reprezentativni vzorec respondentov pri zbiranju mnenj o posameznem predavatelju, kajti trenutno so posamezni predavatelji ocenjeni tudi samo z enim respondentom/študentom. 
· Uvesti učinkovit sistem zbiranja oziroma izpolnjevanja anket  - pred prijavo na izpit.
· Vključevanje kvalitativne analize v samoevalvacijskem poročilu in priprave načrta uvajanje izboljšav, vključno z roki in odgovornimi osebami ter ugotavljanje dejanske realizacije.
· Vključevanje vseh deležnikov v sestavo samoevalvacijskega poročila, ki dejansko evalvira proces in desiminacija poročila vsem deležnikom in tako zaključiti krog kakovosti.


	Večje pomanjkljivosti oziroma neskladnosti:

	Neskladnosti nismo ugotovili.



Priloge:
· soglasje članov skupine strokovnjakov k poročilu

